Title: กฎกระทรวง ฉบับที่ 14 (พ.ศ. 2543) ออกตามความในพระราชบัญญัติการท่าอากาศยานแห่งประเทศไทย พ.ศ. 2522

กฎกระทรวง

ฉบับที่ 14 (พ.ศ. 2543)
                        ออกตามความในพระราชบัญญัติการท่าอากาศยานแห่งประเทศไทย

พ.ศ. 2522

                        อาศัยอำนาจตามความในมาตรา
4 (2) แห่งพระราชบัญญัติการท่าอากาศยาน
แห่งประเทศไทย พ.ศ. 2522
อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิ
และเสรีภาพของบุคคล ซึ่งมาตรา 29 ประกอบกับมาตรา 31 มาตรา
35 มาตรา 49 และมาตรา 50 ของ
รัฐธรรมนูญแห่งราชอาณาจักรไทย
บัญญัติให้กระทำได้โดยอาศัยอำนาจตามบทบัญญัติแห่งกฎหมาย
รัฐมนตรีว่าการกระทรวงคมนาคมออกกฎกระทรวงไว้ ดังต่อไปนี้
                        ให้เพิ่มความต่อไปนี้เป็น
(5 ทวิ) (5 ตรี) (5 จัตวา) ของข้อ 8 แห่งกฎกระทรวง ฉบับที่ 2
(พ.ศ. 2528)
ออกตามความในพระราชบัญญัติการท่าอากาศยานแห่งประเทศไทย พ.ศ. 2522 
                        "(5
ทวิ)  สูบบุหรี่นอกสถานที่ที่จัดไว้
                        (5
ตรี) 
ใช้วิธีการชักชวนผู้โดยสารอากาศยานหรือผู้อื่นเพื่อให้ใช้บริการยานพาหนะ 
หรือบริการอื่นใดที่มิได้รับอนุญาตจากพนักงานเจ้าหน้าที่
                        (5
จัตวา) 
กระทำการอันเป็นเหตุให้ยานพาหนะใด ๆ เกิดกลิ่น แสง รังสี เสียง 
ความร้อน สิ่งที่มีพิษ ความสั่นสะเทือน ฝุ่นละออง เขม่า
เถ้า หรือสิ่งอื่นใด จนอาจเป็นอันตรายหรือ
ทำให้เสื่อมเสียสุขภาพอนามัย"

                                                            ให้ไว้
ณ วันที่ 4 เมษายน พ.ศ. 2543

ประดิษฐ์  ภัทรประสิทธิ์

รัฐมนตรีช่วยว่าการกระทรวงคมนาคม ปฏิบัติราชการแทน
                                                             รัฐมนตรีว่าการกระทรวงคมนาคม

หมายเหตุ : - เหตุผลในการประกาศใช้กฎกระทรวงฉบับนี้ คือ
โดยที่เป็นการสมควรกำหนดให้การ
สูบบุหรี่นอกสถานที่ที่จัดไว้
การใช้วิธีการชักชวนผู้โดยสารอากาศยานหรือผู้อื่นเพื่อให้ใช้บริการ
ยานพาหนะหรือบริการอื่นใดที่มิได้รับอนุญาตจากพนักงานเจ้าหน้าที่
และการกระทำอันเป็นเหตุให้
ยานพาหนะใด ๆ เกิดกลิ่น แสง รังสี เสียง ความร้อน
สิ่งที่มีพิษ ความสั่นสะเทือน ฝุ่นละออง เขม่า เถ้า 
หรือสิ่งอื่นใด
จนอาจเป็นอันตรายหรือทำให้เสื่อมเสียสุขภาพอนามัย เป็นข้อห้ามมิให้กระทำในเขต
ท่าอากาศยานควบคุม เพื่อไม่ให้เกิดความเดือดร้อนรำคาญหรือเกิดอันตรายแก่ชีวิตและทรัพย์สินของ
ผู้โดยสารและผู้ใช้บริการท่าอากาศยานในเขตท่าอากาศยานควบคุม
รวมทั้งให้เหมาะสมและสอดคล้อง
กับสภาพการณ์ในปัจจุบัน จึงจำเป็นต้องออกกฎกระทรวงนี้